CELEX: 32008L0076
Language: mt
Date: 2008-07-25 00:00:00
Title: Direttiva tal-Kummissjoni 2008/76/KE tal- 25 ta’ Lulju 2008 li temenda l-Anness I għad-Direttiva 2002/32/KE tal-Parlament Ewropew u tal-Kunsill dwar sustanzi mhux mixtieqa fl-għalf ta’ l-annimali Test b’relevanza għaż-ŻEE

26.7.2008   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 198/37
               
            DIRETTIVA TAL-KUMMISSJONI 2008/76/KE
      tal-25 ta’ Lulju 2008
      li temenda l-Anness I għad-Direttiva 2002/32/KE tal-Parlament Ewropew u tal-Kunsill dwar sustanzi mhux mixtieqa fl-għalf ta’ l-annimali
      (Test b’relevanza għaż-ŻEE)
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat id-Direttiva 2002/32/KE tal-Parlament Ewropew u tal-Kunsill tas-7 ta’ Mejju 2002 dwar is-sustanzi mhux mixtieqa fl-għalf ta’ l-annimali (1), u b’mod partikolari l-Artikolu 8 (1) tagħha,
      Billi:
      
                  (1)
               
               
                  Id-Direttiva 2002/32/KE tistipula li l-użu ta’ prodotti maħsuba għall-għalf ta’ l-annimali li fihom livelli ta’ sustanzi mhux mixtieqa li jaqbżu l-livelli massimi stipulati fl-Anness I għal din id-Direttiva huwa pprojbit.
               
            
                  (2)
               
               
                  L-iżviluppi riċenti fl-għarfien tekniku dwar il-formulazzjoni ta’ l-għalf tal-ħut bl-użu dejjem akbar ta’ krustaċji tal-baħar bħal frott tal-baħar bħala materjal ta’ l-għalf fl-għalf tal-ħut, iwasslu biex ir-reviżjoni tal-livell massimu għall-fluworin fl-għalf tal-ħut issir b’mod xieraq. Mill-opinjoni ta’ l-Awtorità Ewropea dwar is-Sigurtà fl-Ikel (EFSA) tat-22 ta’ Settembru 2004 (2) jirriżulta li ż-żieda fil-livell massimu permissibbli ta’ fluworin fl-għalf tal-ħut ma għandhiex twassal għal riskji mhux aċċettabbli għas-saħħa pubblika u ta’ l-annimali. Fir-rigward ta’ Lolium temulentum u Lolium remotum, l-EFSA tirrakkomanda, fl-opinjoni tagħha tal-25 ta’ Jannar 2007 (3), it-tħassir ta’ l-entrati separati għal dawn iż-żewġ speċi ta’ pjanti u l-applikazzjoni tal-kontenut massimu ġenerali għal żrieragħ ta’ ħaxix ħażin u frott mhux mitħun u mhux magħsur li fih alkalojdi, glucosides u sustanzi tossiċi oħra, kif stabbilit fir-ringiela 14 ta’ l-Anness I għad-Direttiva 2002/32/KE.
               
            
                  (3)
               
               
                  Fir-rigward ta’ DDT, l-isem DDD għandu jiġi inkluż fir-ringiela li tikkonċerna din is-sustanza fl-Anness I għad-Direttiva 2002/32/KE, peress li dan l-isem jintuża aktar għall-metabolite dichlorodiphenyl-dichloroethane milli għat-TDE (4).
               
            
                  (4)
               
               
                  Fir-rigward tal-berquq (Prunus armeniaca L.) u tal-lewż morr (Prunus dulcis var. amara jew Prunus amygdalus Batsch var; amara), jista’ jiġi konkluż mill-opinjoni ta’ l-EFSA tat-23 ta’ Novembru 2006 (5) li r-rekwiżit għal nuqqas ta’ ammonti kwantifikabbli ta’ berquq u lewż morr mhuwiex meħtieġ għall-ħarsien tas-saħħa pubblika u ta’ l-annimali u li hu biżżejjed li jiġu applikati livelli massimi ġenerali għal aċidu idroċjaniku, kif stabbilit fir-ringiela 8 ta’ l-Anness I għad-Direttiva 2002/32/KE. Għaldaqstant huwa xieraq li jitħassru r-rekwiżiti speċifiċi għal berquq u lewż morr.
               
            
                  (5)
               
               
                  Il-Camelina (Camelina sativa) hija inkluża fl-Anness għad-Direttiva 2002/32/KE u ż-żerriegħa u l-frott ta’ dawn l-ispeċi tal-pjanta kif ukoll id-derivattivi proċessati tagħhom jistgħu jkunu preżenti biss f’għalf ta’ l-annimali f’ammonti żgħar ħafna li ma jistgħux ikunu determinati b’mod kwantitattiv.
               
            
                  (6)
               
               
                  Hemm interess mill-ġdid fil-Camelina sativa bħala ħaxixa taż-żerriegħa taż-żejt minħabba domanda dejjem akbar għal ħxejjex alternattivi taż-żerriegħa taż-żejt ta’ konsum baxx bil-potenzjal għal użu tal-prodotti sekondarji tal-produzzjoni taż-żerriegħa taż-żejt fl-għalf ta’ l-annimali. Mill-opinjoni ta’ l-EFSA tas-27 ta’ Novembru 2007 (6) jista’ jiġi konkluż li r-rekwiżit għal nuqqas ta’ ammonti kwantifikabbli ta’ Camelina sativa u d-derivattivi tagħhom mhuwiex meħtieġ għall-ħarsien tas-saħħa pubblika u ta’ l-annimali sakemm l-ammont ta’ glucosinolates totali fid-dieta ma jipperikolax is-saħħa pubblika u ta’ l-annimali. Il-ħarsien tas-saħħa pubblika u ta’ l-annimali kontra l-effetti tossiċi tal-glucosinolates huwa żgurat permezz tal-provvediment għal żejt tal-mustarda volatili f’għalf komplut, li għalih il-livell massimu huwa espress bħala allyl isothiocyanates, billi t-tossiċità tal-glucosinolates hija, skond l-opinjoni ta’ l-EFSA, ġeneralment attribwita għall-(iso)thiocyanates. Huwa għaldaqstant xieraq li jitħassar ir-rekwiżit għal nuqqas ta’ ammonti kwantifikabbli ta’ Camelina sativa mill-Anness I għad-Direttiva 2002/32/KE.
               
            
                  (7)
               
               
                  Id-Direttiva 2002/32/KE għandha għalhekk tiġi emendata skond dan.
               
            
                  (8)
               
               
                  Il-miżuri previsti f’din id-Direttiva huma skond l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali,
               
            ADOTTAT DIN ID-DIRETTIVA:
      Artikolu 1
      L-Anness I għad-Direttiva 2002/32/KE huwa emendat skond l-Anness għal din id-Direttiva.
      Artikolu 2
      L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa biex jikkonformaw ma’ din id-Direttiva sa mhux aktar tard mill-1 ta’ April 2009. Huma għandhom jikkomunikaw minnufih lill-Kummissjoni t-test ta’ dawn id-dispożizzjonijiet u tabella ta’ korrelazzjoni bejn dawn id-dispożizzjonijiet u din id-Direttiva. Meta l-Istati Membri jadottaw dawn id-dispożizzjonijiet, dawn għandu jkun fihom referenza għal din id-Direttiva jew ikunu akkumpanjati mit-tali referenza meta jiġu ppubblikati uffiċjalment. L-Istati Membri għandhom jiddeterminaw kif trid issir din ir-referenza.
      Artikolu 3
      Din id-Direttiva għandha tidħol fis-seħħ fl-għoxrin jum wara l-pubblikazzjoni tagħha fil-Ġurnal Uffiċjali ta’ l-Unjoni Ewropea.
      Artikolu 4
      Din id-Direttiva hija indirizzata lill-Istati Membri.
      
         Magħmula fi Brussell, 25 ta’ Lulju 2008.
         
            
               Għall-Kummissjoni
            
            Androulla VASSILIOU
            
               Membru tal-Kummissjoni
            
         
      
      
         (1)  ĠU L 140, 30.5.2002, p. 10. Id-Direttiva kif emendata l-aħħar bid-Direttiva tal-Kummissjoni 2006/77/KE (ĠU L 271, 30.9.2006, p. 53. Edizzjoni Speċjali ĠU L 314M, 1.12.2007, p. 254).
      
         (2)  Opinjoni tal-Bord Xjentifiku dwar l-aġenti ta’ kontaminazzjoni fil-Katina Alimentari ta’ l-Awtorità Ewropea dwar is-Sigurtà ta’ l-Ikel (EFSA) fuq talba tal-Kummissjoni relatata mal-fluworin bħala sustanzi mhux mixtieqa fl-għalf ta’ l-annimali, adottata fit-22 ta’ Settembru 2004 http://www.efsa.europa.eu/EFSA/Scientific_Opinion/opinion_contam08_ej100_fluorine_en1,0.pdf
      
         (3)  Opinjoni tal-Bord Xjentifiku dwar l-aġenti ta’ kontaminazzjoni fil-Katina Alimentari ta’ l-Awtorità Ewropea dwar is-Sigurtà ta’ l-Ikel (EFSA) fuq talba tal-Kummissjoni Ewropea relatata ma’ pyrrolizidine alkaloids bħala sustanzi mhux mixtieqa fl-għalf ta’ l-annimali adottata fil-25 ta’ Jannar 2007 http://www.efsa.europa.eu/EFSA/Scientific_Opinion/contam_ej447_op_pyrrolizidine%20alkaloids%20in%20feed_en.pdf
      
         (4)  Opinjoni tal-Bord Xjentifiku dwar l-aġenti ta’ kontaminazzjoni fil-Katina Alimentari ta’ l-Awtorità Ewropea dwar is-Sigurtà ta’ l-Ikel (EFSA) fuq talba mill-Kummissjoni relatata mad-DDT bħala sustanzi mhux mixtieqa fl-għalf ta’ l-annimali, adottata fit-22 ta’ Novembru 2006 http://www.efsa.europa.eu/EFSA/Scientific_Opinion/CONTAM_ej433_DDT_en,2.pdf
      
         (5)  Opinjoni tal-Bord Xjentifiku dwar l-aġenti ta’ kontaminazzjoni fil-Katina Alimentari ta’ l-Awtorità Ewropea dwar is-Sigurtà ta’ l-Ikel (EFSA) fuq talba tal-Kummissjoni relatata ma’ komposti ċjanoġeniċi bħala sustanzi mhux mixtieqa fl-għalf ta’ l-annimali adottata fit-23 ta’ Novembru 2006 http://www.efsa.europa.eu/EFSA/Scientific_Opinion/CONTAM_ej434_op_cyanogenic_compounds_in_feed_en,1.pdf
      
         (6)  Opinjoni tal-Bord Xjentifiku dwar l-aġenti ta’ kontaminazzjoni fil-Katina Alimentari ta’ l-Awtorità Ewropea dwar is-Sigurtà ta’ l-Ikel (EFSA) fuq talba tal-Kummissjoni relatata mal-glucosinolates bħala sustanzi mhux mixtieqa fl-għalf ta’ l-annimali, adottata fis-27 ta’ Novembru 2007 http://www.efsa.europa.eu/EFSA/Scientific_Opinion/contam_op_ej590_glucosinolates_en.pdf
      
         ANNESS
         L-Anness I għad-Direttiva 2002/32/KE huwa emendat kif ġej:
         
                     (1)
                  
                  
                     Ir-Ringiela 3, Fluworin, qed jinbidel b’dan li ġej:
                     
                                 Sustanzi mhux mixtieqa
                              
                              
                                 Prodotti maħsuba għall-għalf ta’ l-annimali
                              
                              
                                 Kontenut massimu f’ mg/kg (ppm) li huwa relattiv għal għalf ta’ l-annimali b’kontenut ta’ umdità ta’ 12 %
                              
                           
                                 (1)
                              
                              
                                 (2)
                              
                              
                                 (3)
                              
                           
                                 
                                             “3.
                                          
                                          
                                             Fluworin (*)
                                             
                                          
                                       
                              
                                 Materjali ta’ l-għalf bl-eċċezzjoni ta’
                              
                              
                                 150 
                              
                           
                                 
                                             —
                                          
                                          
                                             għalf ta’ l-annimali li joriġina mill-annimali bl-eċċezzjoni ta’ krustaċji tal-baħar bħal frott tal-baħar
                                          
                                       
                              
                                 500 
                              
                           
                                 
                                             —
                                          
                                          
                                             krustaċji tal-baħar bħal frott tal-baħar
                                          
                                       
                              
                                 3 000 
                              
                           
                                 
                                             —
                                          
                                          
                                             fosfati
                                          
                                       
                              
                                 2 000 
                              
                           
                                 
                                             —
                                          
                                          
                                             karbunat tal-kalċju
                                          
                                       
                              
                                 350 
                              
                           
                                 
                                             —
                                          
                                          
                                             ossidu tal-manjesju
                                          
                                       
                              
                                 600 
                              
                           
                                 
                                             —
                                          
                                          
                                             alka tal-baħar kalkarja
                                          
                                       
                              
                                 1 000 
                              
                           
                                 Vermikulit (E 561)
                              
                              
                                 3 000  (**)
                                 
                              
                           
                                 Għalf ta’ l-annimali komplementari
                              
                              
                                  
                              
                           
                                 
                                             —
                                          
                                          
                                             li fihom ≤ 4 % fosfru
                                          
                                       
                              
                                 500 
                              
                           
                                 
                                             —
                                          
                                          
                                             li fihom > 4 % fosfru
                                          
                                       
                              
                                 125 għal kull 1 % fosfru
                              
                           
                                 Għalf ta’ l-annimali komplut bl-eċċezzjoni ta’
                              
                              
                                 150 
                              
                           
                                 
                                             —
                                          
                                          
                                             għalf ta’ l-annimali komplut għal annimali ta’ l-ifrat, nagħaġ u mogħoż
                                          
                                       
                              
                                  
                              
                           
                                 
                                             —
                                          
                                          
                                             fit-treddigħ
                                          
                                       
                              
                                 30 
                              
                           
                                 
                                             —
                                          
                                          
                                             oħrajn
                                          
                                       
                              
                                 50 
                              
                           
                                 
                                             —
                                          
                                          
                                             għalf ta’ l-annimali komplut għall-ħnieżer
                                          
                                       
                              
                                 100 
                              
                           
                                 
                                             —
                                          
                                          
                                             għalf ta’ l-annimali komplut għat-tjur
                                          
                                       
                              
                                 350 
                              
                           
                                 
                                             —
                                          
                                          
                                             għalf ta’ l-annimali komplut għall-flieles
                                          
                                       
                              
                                 250 
                              
                           
                                 
                                             —
                                          
                                          
                                             għalf ta’ l-annimali komplut għall-ħut
                                          
                                       
                              
                                 350 
                              
                           
               
                     (2)
                  
                  
                     Ir-Ringiela 14, Żerriegħa tal-ħaxix ħażin u frott mhux mitħun u mhux magħsur li fih alkalojdi, glucosides jew sustanzi tossiċi oħra, qed tinbidel b’dan li ġej:
                     
                                 Sustanzi mhux mixtieqa
                              
                              
                                 Prodotti maħsuba għall-għalf ta’ l-annimali
                              
                              
                                 Kontenut massimu f’ mg/kg (ppm) li huwa relattiv għal għalf ta’ l-annimali b’kontenut ta’ umdità ta’ 12 %
                              
                           
                                 (1)
                              
                              
                                 (2)
                              
                              
                                 (3)
                              
                           
                                 
                                             “14.
                                          
                                          
                                             Żerriegħa tal-ħaxix ħażin u frott mhux mitħun u mhux magħsur li fih alkalojdi, glucosides jew sustanzi tossiċi oħra separatament jew flimkien inkluża
                                          
                                       
                              
                                 L-għalf kollu ta’ l-annimali
                              
                              
                                 3 000 
                              
                           
                                 
                                    Datura stramonium L.
                              
                              
                                  
                              
                              
                                 1 000 ”
                              
                           
               
                     (3)
                  
                  
                     Ir-ringiela 21, DDT, qed tinbidel b’dan li ġej
                     
                                 Sustanzi mhux mixtieqa
                              
                              
                                 Prodotti maħsuba għall-għalf ta’ l-annimali
                              
                              
                                 Kontenut massimu f’ mg/kg (ppm) li huwa relattiv għal għalf ta’ l-annimali b’kontenut ta’ umdità ta’ 12 %
                              
                           
                                 (1)
                              
                              
                                 (2)
                              
                              
                                 (3)
                              
                           
                                 “DDT (total ta’ DDT-, DDD- (jew TDE-) u DDE-iżomeri, espressi bħala DDT)
                              
                              
                                 L-għalf kollu ta’ l-annimali bl-eċċezzjoni ta'
                              
                              
                                 0,05 
                              
                           
                                 
                                             —
                                          
                                          
                                             xaħmijiet u żjut
                                          
                                       
                              
                                 0,5 ”
                              
                           
               
                     (4)
                  
                  
                     Ir-ringiela 28, Berquq – Prunus armeniaca L, ir-ringiela 29, Lewż morr – Prunus dulcis (Mill.) D.A. Webb var. amara (DC.) Focke (= Prunus amygdalus Batsch var. amara (DC.) Focke), u r-ringiela 31, Camelina – Camelina sativa (L.) Crantz, huma mħassra.
                  
               
            (*)  il-livelli massimi jirreferu għal determinazzjoni analitika tal-fluworin, fejn l-estrazzjoni ssir bl-aċidu idrokloriku 1 N għal 20 minuta f’temperatura ambjentali. Proċeduri ta’ estrazzjoni ekwivalenti jistgħu jiġu applikati fejn jista’ jintwera li l-proċedura ta’ estrazzjoni wżata għandha l-istess effiċjenza ta’ estrazzjoni.
         
            (**)  Il-livelli għandhom jiġu riveduti sal-31 ta’ Diċembru 2008 bl-għan li jitnaqqsu l-livelli massimi”